nibzard/narodne-novine-full-text-markdown huggingface dataset:
## Rješenje kojim se Daliboru Đurkanu, daje odobrenje za obavljanje funkcije člana Uprave društva Merkur osiguranje d.d., Zagreb

### NN 114/2011 (7.10.2011.), Rješenje kojim se Daliboru Đurkanu, daje odobrenje za obavljanje funkcije člana Uprave društva Merkur osiguranje d.d., Zagreb

HRVATSKA AGENCIJA ZA NADZOR FINANCIJSKIH USLUGA

2242

Na temelju odredbi članka 15. stavak 1. točke 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i odredbe članka 28. stavak 5. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu nadzornog odbora društva Merkur osiguranje d.d. Zagreb, Ulica grada Vukovara 237, za izdavanje odobrenja Daliboru Đurkanu iz Velike Gorice, Slavka Kolara 10, za obavljanje funkcije člana Uprave, na sjednici održanoj 29. rujna 2011. godine donijela je

RJEŠENJE

I. Daliboru Đurkanu iz Velike Gorice, Slavka Kolara 10, rođenom 21. listopada 1975. u Zagrebu, daje se odobrenje za obavljanje funkcije člana Uprave društva Merkur osiguranje d.d. Zagreb, Ulica grada Vukovara 237.

II. Izreka ovog rješenja objavit će se u »Narodnim novinama«.

Klasa: UP/I-453-02/11-30/14

Urbroj: 326-112-11-5

Zagreb, 29. rujan 2011.

Član Uprave
Ivan Vrljić, v. r.

Rješenje, NN 114/2011-2242
## Rješenje kojim je Sabahate Helshani, vlasnici obrta Mozaik zastupanje u osiguranju, Velika Gorica, prestala važiti dozvola za obavljanje poslova zastupanja u osiguranju

### NN 114/2011 (7.10.2011.), Rješenje kojim je Sabahate Helshani, vlasnici obrta Mozaik zastupanje u osiguranju, Velika Gorica, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2243

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, po službenoj dužnosti, na sjednici održanoj 29. rujna 2011, donijela je

RJEŠENJE

I. Sabahate Helshani iz Velike Gorice, Alojzija Stepinca 16, vlasnici obrta Mozaik zastupanje u osiguranju, Velika Gorica, Šetalište Franje Lučića 14, prestala je važiti dozvola za obavljanje poslova zastupanja u osiguranju izdana 16. lipnja 2011. rješenjem Hrvatske agencije za nadzor financijskih usluga klasa: UP/I-453-02/11-37/48, urbroj: 326-112-11-2.

II. Izreka ovog rješenja objavit će se u »Narodnim novinama«.

Klasa: UP/I-453-02/11-37/72

Urbroj: 326-112-11-1

Zagreb, 29. rujna 2011.

Član Uprave
Ivan Vrljić, v. r.

Rješenje, NN 114/2011-2243
## Odluka o osnivanju Konzulata Republike Hrvatske u Republici Azerbajdžanu, sa sjedištem u Bakuu

### NN 115/2011 (12.10.2011.), Odluka o osnivanju Konzulata Republike Hrvatske u Republici Azerbajdžanu, sa sjedištem u Bakuu

PREDSJEDNIK REPUBLIKE HRVATSKE

2246

Na temelju odredbe članka 99. stavka 2. Ustava Republike Hrvatske (»Narodne novine«, broj 85/10 – pročišćeni tekst), članka 10. stavka 5., članka 17. stavka 2. Zakona o vanjskim poslovima (»Narodne novine«, broj 48/96) i točke I. podtočke 6. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-018-07/10-01/13, urbroj: 5030109-11-1 od 1. kolovoza 2011., kojim je predsjednica Vlade Republike Hrvatske dala prethodni supotpis, donosim

ODLUKU

O OSNIVANJU KONZULATA REPUBLIKE HRVATSKE U REPUBLICI AZERBAJDŽANU, SA SJEDIŠTEM U BAKUU

Osniva se Konzulat Republike Hrvatske u Republici Azerbajdžanu, sa sjedištem u Bakuu, na čelu s počasnim konzulom i konzularnim ovlastima nad konzularnim područjem koje obuhvaća cjelokupni teritorij Republike Azerbajdžana.

Ova Odluka stupa na snagu danom donošenja.

Klasa: 018-07/10-01/12
Urbroj: 71-05-03/1-11-4
Zagreb, 3. listopada 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 115/2011-2246
## Odluka o postavljanju Mammadova Kanana Hafiza Oglua za počasnog konzula Republike Hrvatske u Republici Azerbajdžanu, sa sjedištem u Bakuu

### NN 115/2011 (12.10.2011.), Odluka o postavljanju Mammadova Kanana Hafiza Oglua za počasnog konzula Republike Hrvatske u Republici Azerbajdžanu, sa sjedištem u Bakuu

PREDSJEDNIK REPUBLIKE HRVATSKE

2247

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 24. Zakona o vanjskim poslovima (»Narodne novine« broj 48/96) i točke II. a Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U REPUBLICI AZERBAJDŽANU, SA SJEDIŠTEM U BAKUU

MAMMADOV KANAN HAFIZ OGLU postavlja se za počasnog konzula Republike Hrvatske u Republici Azerbajdžanu, sa sjedištem u Bakuu i konzularnim ovlastima nad konzularnim područjem koje obuhvaća cjelokupni teritorij Azerbajdžanske Republike.

Ova Odluka stupa na snagu danom donošenja.

Klasa: 018-07/10-05/20
Urbroj: 71-05-03/1-11-4
Zagreb, 3. listopada 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 115/2011-2247
## Odluka o uspostavi i vođenju evidencije ulaganja u Republiku Hrvatsku

### NN 115/2011 (12.10.2011.), Odluka o uspostavi i vođenju evidencije ulaganja u Republiku Hrvatsku

VLADA REPUBLIKE HRVATSKE

2248

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010), Vlada Republike Hrvatske je na sjednici održanoj 3. kolovoza 2011. godine donijela

ODLUKU

O USPOSTAVI I VOĐENJU EVIDENCIJE ULAGANJA U REPUBLIKU HRVATSKU

I.

Ovom Odlukom uređuje se uspostava i obveza vođenja Evidencije ulaganja u Republiku Hrvatsku (u daljnjem tekstu: Evidencija ulaganja) koja predstavlja integriranu bazu podataka svih postojećih i budućih ulaganja domaćih i stranih pravnih ili fizičkih osoba, koje obavljaju gospodarsku djelatnost i sudjeluju u prometu roba i usluga, u Republiku Hrvatsku.

Evidencija ulaganja se uspostavlja u cilju poticanja gospodarskog rasta, razvitka i ostvarenja gospodarske politike Republike Hrvatske, njezinog uključivanja u tokove međunarodne razmjene i jačanja konkurentne sposobnosti hrvatskoga gospodarstva.

II.

Evidenciju ulaganja čine:

– informacijski sustav i

– podaci o ulaganjima koji se vode kod nadležnih tijela, koji će biti definirani unutar obveznih standardnih sadržaja Evidencije ulaganja.

III.

Vlada Republike Hrvatske posao uspostave i vođenja Evidencije ulaganja povjerava Središnjem državnom uredu za e-Hrvatsku.

IV.

Detaljnu specifikaciju funkcionalnih zahtjeva informacijskog sustava te obveznih standardnih sadržaja Evidencije ulaganja utvrdit će Središnji državni ured za e-Hrvatsku, u suradnji s Uredom potpredsjednika Vlade Republike Hrvatske za investicije, te Ministarstvom gospodarstva, rada i poduzetništva.

V.

Sva tijela državne uprave i druga državna tijela, tijela jedinica lokalne i područne (regionalne) samouprave te pravne osobe koje imaju javne ovlasti redovito unose i/ili razmjenjuju podatke o ulaganjima kojima raspolažu te izmjene navedenih podataka.

Sva tijela iz stavka 1. ove točke po primitku obavijesti Središnjeg državnog ureda za e-Hrvatsku o uspostavi informacijskog sustava započinju unos podataka, u skladu s uputama i rokovima koje odredi Središnji državni ured za e-Hrvatsku.

VI.

Središnji državni ured za e-Hrvatsku dužan je uspostaviti informacijski sustav Evidencije ulaganja najkasnije do 15. listopada 2011. godine.

VII.

Sredstva za uspostavu i vođenje Evidencije ulaganja osigurana su u Državnom proračunu Republike Hrvatske za 2011. godinu, u razdjelu Središnjeg državnog ureda za e-Hrvatsku.

VIII.

Ova Odluka stupa na snagu danom objave u »Narodnim novinama«.

Klasa: 404-01/11-02/24

Urbroj: 5030120-11-1

Zagreb, 3. kolovoza 2011.

Predsjednica
Jadranka Kosor, dipl. iur., v. r.

Odluka, NN 115/2011-2248
## Naputak o izmjeni Naputka o načinu provođenja mjera propisnih Naredbom o provedbi oralne vakcinacije lisica na području županija Koprivničko-križevačke, Bjelovarsko-bilogorske, Virovitičko-podravske, Vukovarsko-srijemske, Krapinsko-zagorske, Sisačko-moslavačke, Primorsko-goranske, Požeško-slavonske, Osječko-baranjske, Brodsko-posavske, Varaždinske, Međimurske, Zagrebačke, Karlovačke, Istarske i grada Zagreba ("Narodne novine" broj 79/2011)

### NN 115/2011 (12.10.2011.), Naputak o izmjeni Naputka o načinu provođenja mjera propisnih Naredbom o provedbi oralne vakcinacije lisica na području županija Koprivničko-križevačke, Bjelovarsko-bilogorske, Virovitičko-podravske, Vukovarsko-srijemske, Krapinsko-zagorske, Sisačko-moslavačke, Primorsko-goranske, Požeško-slavonske, Osječko-baranjske, Brodsko-posavske, Varaždinske, Međimurske, Zagrebačke, Karlovačke, Istarske i grada Zagreba ("Narodne novine" broj 79/2011)

MINISTARSTVO POLJOPRIVREDE, RIBARSTVA I RURALNOG RAZVOJA

2251

Na temelju članka 12. stavka 1. Zakona o veterinarstvu (»Narodne novine«, broj 41/2007 i 55/2011) ministar poljoprivrede, ribarstva i ruralnog razvoja donosi

NAPUTAK

O IZMJENI NAPUTKA O NAČINU PROVOĐENJA MJERA PROPISANIH NAREDBOM O PROVEDBI ORALNE VAKCINACIJE LISICA NA PODRUČJU ŽUPANIJA KOPRIVNIČKO-KRIŽEVAČKE, BJELOVARSKO-BILOGORSKE, VIROVITIČKO-
-PODRAVSKE, VUKOVARSKO-SRIJEMSKE, KRAPINSKO-ZAGORSKE, SISAČKO-MOSLAVAČKE, PRIMORSKO-GORANSKE, POŽEŠKO-SLAVONSKE, OSJEČKO-BARANJSKE, BRODSKO-POSAVSKE, VARAŽDINSKE, MEĐIMURSKE, ZAGREBAČKE, KARLOVAČKE, ISTARSKE I GRADA ZAGREBA

Članak 1.

U Naputku o načinu provođenja mjera propisanih Naredbom o provedbi oralne vakcinacije lisica na području županija Koprivničko-
-križevačke, Bjelovarsko-bilogorske, Virovitičko-podravske, Vukovarsko-srijemske, Krapinsko-zagorske, Sisačko-moslavačke, Primorsko-goranske, Požeško-slavonske, Osječko-baranjske, Brodsko-posavske, Varaždinske, Međimurske, Zagrebačke, Karlovačke, Istarske i grada Zagreba (»Narodne novine«, broj 79/2011), u Dodatku III, cijelom stupcu »Vremenski period u kojem je potrebno izvršiti odstrel«:

– datum »30. rujna 2011.« zamjenjuje se novim datumom »13. studenoga 2011.«

Članak 2.

Ovaj Naputak stupa na snagu danom objave u »Narodnim novinama«.

Klasa: 011-02/11-01/109
Urbroj: 525-06-1-0246/11-5
Zagreb, 3. listopada 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Naputak, NN 115/2011-2251
## Naredba o zabrani uvoza u Republiku Hrvatsku i provoza preko područja Republike Hrvatske živih kopitara podrijetlom iz Bosne i Hercegovine

### NN 115/2011 (12.10.2011.), Naredba o zabrani uvoza u Republiku Hrvatsku i provoza preko područja Republike Hrvatske živih kopitara podrijetlom iz Bosne i Hercegovine

MINISTARSTVO POLJOPRIVREDE, RIBARSTVA I RURALNOG RAZVOJA

2252

Na temelju članka 17. stavka 3. Zakona o veterinarstvu (»Narodne novine«, broj 41/07), ministar poljoprivrede, ribarstva i ruralnog razvoja donosi

NAREDBU

O ZABRANI UVOZA U REPUBLIKU HRVATSKU I PROVOZA PREKO PODRUČJA REPUBLIKE HRVATSKE ŽIVIH KOPITARA PODRIJETLOM IZ BOSNE I HERCEGOVINE

I.

Zabranjuje se uvoz u Republiku Hrvatsku i provoz preko područja Republike Hrvatske živih kopitara podrijetlom iz Bosne i Hercegovine radi zaštite zdravlja životinja.

Navedena zabrana odnosi se i na pošiljke živih kopitara koji potječu iz drugih zemalja ako dolaze s područja Bosne i Hercegovine.

II.

Zabrana navedena u točki I. ove Naredbe ne primjenjuje se na:

1. Sportske konje koji se privremeno uvoze u Republiku Hrvatsku u svrhu sportskog natjecanja, smotre, izložbe ili događanja pod uvjetom da:

(a) se nalaze na listi sportskih konja odobrenoj od strane Ministarstva poljoprivrede, ribarstva i ruralnog razvoja;

(b) ih prati poziv organizatora na natjecanje, smotru, izložbu ili događanje.

Sportski konji se mogu zadržati na području Republike Hrvatske isključivo do završetka natjecanja, smotre, izložbe ili događanja na kojem sudjeluju.

2. Sportske konje podrijetlom iz Republike Hrvatske koji su sudjelovali na sportskom natjecanju, smotri, izložbi ili događanju u Republici Bosni i Hercegovini pod uvjetom da ih pri ponovnom ulasku u Republiku Hrvatsku prati:

(a) odgovarajući veterinarski certifikat za privremeni ulazak registriranih konja iz Hrvatske na područje Bosne i Hercegovine koji ih je pratio prilikom privremenog izvoza;

(b) poziv organizatora na natjecanje, smotru, izložbu ili događanje.

Sportski konji podrijetlom iz Hrvatske mogu se zadržati na području Republike Bosne i Hercegovine do završetka natjecanja, smotre, izložbe ili događanja na kojem sudjeluju.

III.

Danom stupanja na snagu ove Naredbe prestaje važiti Naredba o zabrani uvoza u Republiku Hrvatsku i provoza preko područja Republike Hrvatske živih kopitara podrijetlom iz Bosne i Hercegovine (»Narodne novine«, broj 23/09).

IV.

Ova Naredba stupa na snagu danom objave u »Narodnim novinama«.

Klasa: 011-02/11-01/138

Urbroj: 525-11-2-0486/11-1

Zagreb, 12. rujna 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Naredba, NN 115/2011-2252
## Uredba o pripajanju Društvenog veleučilišta u Zagrebu Sveučilištu u Zagrebu

### NN 116/2011 (14.10.2011.), Uredba o pripajanju Društvenog veleučilišta u Zagrebu Sveučilištu u Zagrebu

VLADA REPUBLIKE HRVATSKE

2253

Na temelju članka 69. Zakona o ustanovama (»Narodne novine«, br. 76/93, 29/97, 47/99 i 35/2008), Vlada Republike Hrvatske je na sjednici održanoj 6. listopada 2011. godine donijela

UREDBU

O PRIPAJANJU DRUŠTVENOG VELEUČILIŠTA U ZAGREBU SVEUČILIŠTU U ZAGREBU

Članak 1.

Ovom Uredbom pripaja se javna ustanova:

– Društveno veleučilište u Zagrebu, Zagreb, Gundulićeva 10, čiji je osnivač Republika Hrvatska, javnoj ustanovi:

– Sveučilište u Zagrebu, Zagreb, Trg maršala Tita 14, čiji je osnivač Republika Hrvatska.

Postupak pripajanja Društvenog veleučilišta u Zagrebu Sveučilištu u Zagrebu, organizacijske promjene, preuzimanje zaposlenih, te ustrojstvo studijskih programa, detaljnije su uređeni Sporazumom o organizacijskim promjenama, klase: 602-04/11-09/00012, urbroja: 533-04-11-0001, od 9. lipnja 2011. godine, sklopljenim između Sveučilišta u Zagrebu, Ministarstva znanosti, obrazovanja i športa, Ministarstva uprave, Društvenog veleučilišta u Zagrebu, Pravnog fakulteta Sveučilišta u Zagrebu i Kineziološkog fakulteta Sveučilišta u Zagrebu.

Članak 2.

Danom upisa pripajanja u sudski registar Društveno veleučilište u Zagrebu pripaja se Sveučilištu u Zagrebu i prestaje s radom.

Danom upisa pripajanja u sudski registar Sveučilište u Zagrebu preuzima sve poslove, te sve zaposlenike zatečene na preuzetim poslovima, opremu, pismohranu, sredstva za rad, financijska sredstva, kao i prava i obveze Društvenog veleučilišta u Zagrebu, sukladno Sporazumu iz članka 1. stavka 2. ove Uredbe.

Danom upisa pripajanja u sudski registar studenti Društvenog veleučilišta u Zagrebu postaju studenti Sveučilišta u Zagrebu, sukladno Sporazumu iz članka 1. stavka 2. ove Uredbe.

Članak 3.

Danom upisa pripajanja u sudski registar prestaje mandat dekana, prodekana i ostalih tijela Društvenog veleučilišta u Zagrebu, utvrđenih Uredbom o osnivanju Društvenog veleučilišta u Zagrebu (»Narodne novine«, br. 75/98, 51/2005 i 57/2007) i Statutom Društvenog veleučilišta u Zagrebu.

Članak 4.

Danom stupanja na snagu ove Uredbe prestaje važiti Uredba o osnivanju Društvenog veleučilišta u Zagrebu (»Narodne novine«, br. 75/98, 51/2005 i 57/2007).

Članak 5.

Sveučilište u Zagrebu i njegove sastavnice uskladit će svoje poslovanje i opće akte s ovom Uredbom i odredbama Sporazuma iz članka 1. stavka 2. ove Uredbe u roku 90 dana od dana njezina stupanja na snagu.

Članak 6.

Ova Uredba stupa na snagu danom objave u »Narodnim novinama«.

Klasa: 602-04/11-01/08

Urbroj: 5030104-11-1

Zagreb, 6. listopada 2011.

Predsjednica
Jadranka Kosor, dipl. iur., v. r.

Uredba, NN 116/2011-2253
## Odluka o davanju prava priređivanja igara na sreću u casinima

### NN 116/2011 (14.10.2011.), Odluka o davanju prava priređivanja igara na sreću u casinima

VLADA REPUBLIKE HRVATSKE

2255

Na temelju članka 23. stavka 3. Zakona o igrama na sreću (»Narodne novine«, broj 87/2009), Vlada Republike Hrvatske je na sjednici održanoj 6. listopada 2011. godine donijela

ODLUKU

O DAVANJU PRAVA PRIREĐIVANJA IGARA NA SREĆU U CASINIMA

I.

Daje se pravo priređivanja igara na sreću u casinima, u trajanju od 15 godina računajući od dana potpisivanja ugovora o pravu priređivanja igara na sreću, sljedećim trgovačkim društvima:

1. BLUE SKY d.o.o., Split, Vrgoračka 1, OIB: 06343958024;

2. DIONIZ M d.o.o., Koprivnica, Svilarska 34, OIB: 61424095560;

3. GLOBUS EXCLUSIVE d.o.o., Rijeka, Bože Milanovića 31, OIB: 98067501790;

4. POMPEII UNUS d.o.o., Umag, Istarska 19, OIB: 10177566204;

5. STANLEY d.o.o., Zagreb, Britanski trg 12, OIB: 83447613881;

6. SUPER SPORT d.o.o., Zagreb, Krčka 18 d, OIB: 48471634697.

II.

Ugovore s trgovačkim društvima iz točke I. ove Odluke u kojima će se detaljno regulirati prava i obveze ugovornih strana, sklopit će ministar financija.

III.

Trgovačka društva iz točke I. ove Odluke bit će pozvana na potpisivanje ugovora o pravu priređivanja igara na sreću u casinima u roku 60 dana od dana donošenja ove Odluke.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 461-03/11-01/02

Urbroj: 5030120-11-1

Zagreb, 6. listopada 2011.

Predsjednica
Jadranka Kosor, dipl. iur., v. r.

Odluka, NN 116/2011-2255
## Pravilnik o izmjenama Pravilnika o smještaju tražitelja azila, azilanata, stranaca pod supsidijarnom zaštitom i stranaca pod privremenom zaštitom

### NN 116/2011 (14.10.2011.), Pravilnik o izmjenama Pravilnika o smještaju tražitelja azila, azilanata, stranaca pod supsidijarnom zaštitom i stranaca pod privremenom zaštitom

MINISTARSTVO UNUTARNJIH POSLOVA

2258

Na temelju članka 101. Zakona o azilu (»Narodne novine« broj: 79/07. i 88/10.), na prijedlog ministra nadležnog za poslove socijalne skrbi, ministar unutarnjih poslova donosi

PRAVILNIK

O IZMJENAMA PRAVILNIKA O SMJEŠTAJU TRAŽITELJA AZILA, AZILANATA, STRANACA POD SUPSIDIJARNOM ZAŠTITOM I STRANACA POD PRIVREMENOM ZAŠTITOM

Članak 1.

U članku 8. Pravilnika o smještaju tražitelja azila, azilanata, stranaca pod supsidijarnom zaštitom i stranaca pod privremenom zaštitom (»Narodne novine«, broj: 36/08.) riječi: »stavku 3.« zamjenjuju se riječima: »stavku 4.«.

Članak 2.

Članak 14. briše se.

Članak 3.

Članak 19. mijenja se i glasi:

»Djelatnici Prihvatilišta te osobe koje provode programe s tražiteljima azila, podatke do kojih dođu tijekom rada dužni su čuvati kao službeno neobjavljive podatke.«.

Članak 4.

Članak 21. mijenja se i glasi:

»Azilantu će se smještaj osigurati u smještajnim kapacitetima kojima za tu namjenu raspolaže Republika Hrvatska.

Azilantu se može osigurati smještaj i u smještajnim kapacitetima kojima raspolaže vjerska zajednica, humanitarna organizacija, trgovačko društvo, udruga ili druga domaća ili strana, pravna ili fizička osoba s kojom ministarstvo nadležno za poslove socijalne skrbi zaključi ugovor o pružanju usluga smještaja azilanata.

Azilant može ostati smješten u Prihvatilištu, ukoliko ima raspoloživih kapaciteta, dok mu se ne osigura drugi primjeren smještaj.«.

Članak 5.

Ovaj Pravilnik stupa na snagu osmog dana od dana objave u »Narodnim novinama«.

Broj: 511-01-152-84150-2010

Zagreb, 10. listopada 2011.

Ministar
Tomislav Karamarko, v. r.

Pravilnik, NN 116/2011-2258
## Rješenje o utvrđivanju cijene iskaznice osobe ovlaštena za obavljanje kontrole provedbe propisanih mjera zaštite od požara

### NN 116/2011 (14.10.2011.), Rješenje o utvrđivanju cijene iskaznice osobe ovlaštena za obavljanje kontrole provedbe propisanih mjera zaštite od požara

MINISTARSTVO UNUTARNJIH POSLOVA

2259

Na temelju članka 2. stavka 4. Pravilnika o iskaznici osoba ovlaštenih za obavljanje kontrole provedbe propisanih mjera zaštite od požara (»Narodne novine« br. 88/2011.), ministar unutarnjih poslova donosi

RJEŠENJE

O UTVRĐIVANJU CIJENE ISKAZNICE OSOBE OVLAŠTENE ZA OBAVLJANJE KONTROLE PROVEDBE PROPISANIH MJERA ZAŠTITE OD POŽARA

I.

Za izdavanje iskaznice osobe ovlaštene za obavljanje kontrole provedbe propisanih mjera zaštite od požara plaća se naknada u iznosu od 71,00 kn.

II.

Sredstva od naknade iz točke I. ovog Rješenja uplaćuju se na žiro-račun Državnog proračuna broj 1001005-1863000160, model 63, poziv na broj 7005-713-23124.

III.

Ovo Rješenje stupa na snagu osmog dana od dana objave u »Narodnim novinama«.

Broj: 511-01-152-5677-2011

Zagreb, 10. listopada 2011.

Ministar
Tomislav Karamarko, v. r.

Rješenje, NN 116/2011-2259
## Pravilnik o izmjenama i dopunama Pravilnika o troškovima za usluge i postupke koje provodi Zavod za sjemenarstvo i rasadničarstvo

### NN 116/2011 (14.10.2011.), Pravilnik o izmjenama i dopunama Pravilnika o troškovima za usluge i postupke koje provodi Zavod za sjemenarstvo i rasadničarstvo

MINISTARSTVO POLJOPRIVREDE, RIBARSTVA I RURALNOG RAZVOJA

2262

Na temelju članka 74. Zakona o sjemenu, sadnom materijalu i priznavanju sorti poljoprivrednog bilja (»Narodne novine« broj 140/05, 35/08, 25/09, 124/10, 55/11) i članka 15. Zakona o zaštiti biljnih sorti (»Narodne novine« broj 131/97, 62/00, 67/08) ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNAMA PRAVILNIKA O TROŠKOVIMA ZA USLUGE I POSTUPKE KOJE PROVODI ZAVOD ZA SJEMENARSTVO I RASADNIČARSTVO

Članak 1.

U Pravilniku o troškovima za usluge i postupke koje provodi Zavod za sjemenarstvo i rasadničarstvo (»Narodne novine« broj 17/09, 50/10, 58/11) članak 6. mijenja se i glasi:

Članak 6.

1) Troškovi zaprimanja zahtjeva za dodjeljivanje oplemenjivačkog prava i njegovu objavu u Službenom glasilu Zavoda iznose: 500

2) Troškovi godišnje naknade za vrijeme trajanja oplemenjivačkog prava iznose:

• od prve do treće godine 100

• za četvrtu godinu 150

• za petu godinu 200

• za šestu godinu 250

• za sedmu godinu 300

• za osmu godinu 350

• za devetu godinu 400

• za desetu godinu 450

• za jedanaestu godinu 500

• za dvanaestu godinu 500

• za trinaestu godinu 500

• za četrnaestu godinu 500

• za petnaestu godinu i za svaku godinu do kraja trajanja oplemenjivačkog prava 500

3) Iznos godišnje naknade za vrijeme trajanja oplemenjivačkog prava uplaćuju se za tekuću godinu do 31. siječnja.

Članak 2.

U članku 8. iz stavka 3. dodaje se stavak 4. koji glasi:

4) utvrđivanje sortne podudarnosti sjemena sa »Standardnim uzorkom sorte«, pohranjenim u Zavodu za sjemenarstvo i rasadničarstvo Hrvatskog centra za poljoprivredu hranu i selo, u kontrolnom polju iznosi:

Za ratarsko bilje 300

Za povrće 500

Članak 3.

Članak 9. stavak 2. mijenja se i glasi:

2) Pod jednim rasadnikom podrazumijeva se više lokacija na kojima jedan proizvođač uzgaja sadni materijal ako ne prelazi tri lokaliteta koji međusobno nisu udaljeni više od 50 km.

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/11-01/71

Urbroj: 525-02-1-0823/11-4

Zagreb, 20. rujna 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Pravilnik, NN 116/2011-2262
## Rješenje kojim se Umirovljeničkom fondu kojim upravlja društvo HPB Invest d.o.o. Zagreb, daje odobrenje za neposredno stjecanje kvalificiranog udjela od preko 20,00% u glasačkim pravima i temeljnom kapitalu društva Croatia osiguranje d.d. Zagreb

### NN 116/2011 (14.10.2011.), Rješenje kojim se Umirovljeničkom fondu kojim upravlja društvo HPB Invest d.o.o. Zagreb, daje odobrenje za neposredno stjecanje kvalificiranog udjela od preko 20,00% u glasačkim pravima i temeljnom kapitalu društva Croatia osiguranje d.d. Zagreb

HRVATSKA AGENCIJA ZA NADZOR FINANCIJSKIH USLUGA

2267

Na temelju odredbi članka 15. stavak 1. točka 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) Uprava Hrvatske agencije za nadzor financijskih usluga, odlučujući o zahtjevu društva HPB – Invest d.o.o. Zagreb, Praška 5, za izdavanje odobrenja za neposredno stjecanje kvalificiranog udjela u društvu Croatia osiguranje d.d. Zagreb, Miramarska 22, za račun Umirovljeničkog fonda, na sjednici održanoj 6. listopada 2011. godine donijela je

RJEŠENJE

I. Umirovljeničkom fondu kojim upravlja društvo HPB – Invest d.o.o. Zagreb, Praška 5, daje se odobrenje za neposredno stjecanje kvalificiranog udjela od preko 20,00% u glasačkim pravima i temeljnom kapitalu društva Croatia osiguranje d.d. Zagreb, Miramarska 22.

II. Društvo HPB – Invest d.o.o. Zagreb, Praška 5, dužno je izvijestiti Hrvatsku agenciju za nadzor financijskih usluga o stjecanju kvalificiranog udjela iz točke I. ovog rješenja u roku od petnaest dana od dana stjecanja tog udjela.

III. Izreka ovog rješenja objavit će se u »Narodnim novinama«.

Klasa: UP/I-453-02/11-31/23

Urbroj: 326-112-11-3

Zagreb, 6. listopada 2011.

Član Uprave
Ivo Šulenta, v. r.

Rješenje, NN 116/2011-2267
## Rješenje kojim se Ivoni Kutle osnivaču obrta Agencija NC za zastupanje u osiguranju, Zagreb, daje dozvola za obavljanje poslova zastupanja u osiguranju

### NN 116/2011 (14.10.2011.), Rješenje kojim se Ivoni Kutle osnivaču obrta Agencija NC za zastupanje u osiguranju, Zagreb, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2268

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu za izdavanje dozvole za obavljanje poslova zastupanja u osiguranju Ivone Kutle iz Zagreba, Gramača 1a, osnivača obrta Agencija NC za zastupanje u osiguranju, Zagreb, Gramača 1a, na sjednici održanoj 6. listopada 2011. donijela je

RJEŠENJE

I. Ivoni Kutle iz Zagreba, Gramača 1a, osnivaču obrta Agencija NC za zastupanje u osiguranju, Zagreb, Gramača 1a, daje se dozvola za obavljanje poslova zastupanja u osiguranju.

II. Ivona Kutle iz Zagreba, Gramača 1a, osnivaču obrta Agencija NC za zastupanje u osiguranju, Zagreb, Gramača 1a, dužna je u roku od tri dana od dana primitka rješenja o upisu u obrtni registar dostaviti Hrvatskoj agenciji za nadzor financijskih usluga presliku rješenja o upisu u obrtni registar.

III. Izreka ovog rješenja objavit će se u »Narodnim novinama«.

Klasa: UP/I-453-02/11-37/73

Urbroj: 326-112-11-2

Zagreb, 6. listopada 2011.

Član Uprave
Ivo Šulenta, v. r.

Rješenje, NN 116/2011-2268
## Rješenje kojim se društvu Providus zastupanje d.o.o. za zastupanje u osiguranju, Zagreb, daje dozvola za obavljanje poslova zastupanja u osiguranju

### NN 116/2011 (14.10.2011.), Rješenje kojim se društvu Providus zastupanje d.o.o. za zastupanje u osiguranju, Zagreb, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2269

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Kristijana Horvatiča iz Lendave, Panonsko naselje 30, Republika Slovenija, Maria Sichau iz Maribora, Bohovska ulica 10, Republika Slovenija, Anite Polajner iz Murske Sobote, Černelavci, Dolga ulica 80, Republika Slovenija, Vesne Kous iz Murske Sobote, Krog, Plečnikova ulica 59, Republika Slovenija, Simona Rajha iz Križevaca, Križevci pri Ljutomeru 27b, Republika Slovenija i Jerice Hudej iz Dravograda, Gorče 6a, Republika Slovenija, vlasnika društva Providus zastupanje d.o.o. za zastupanje u osiguranju, Zagreb, Savska 144a, za izdavanje dozvole za obavljanje poslova zastupanja u osiguranju, na sjednici održanoj 6. listopada 2011. donijela je

RJEŠENJE

I. Društvu Providus zastupanje d.o.o. za zastupanje u osiguranju, Zagreb, Savska 144a, daje se dozvola za obavljanje poslova zastupanja u osiguranju.

II. Društvo Providus zastupanje d.o.o. za zastupanje u osiguranju, Zagreb, Savska 144a, dužno je u roku od tri dana od dana primitka rješenja o upisu promjene djelatnosti u sudski registar trgovačkog suda dostaviti Hrvatskoj agenciji za nadzor financijskih usluga presliku rješenja o upisu osnivanja društva.

III. Izreka ovog rješenja objaviti će se u »Narodnim novinama«.

Klasa: UP/I-453-02/11-37/66

Urbroj: 326-112-11-3

Zagreb, 6. listopada 2011.

Član Uprave
Ivo Šulenta, v. r.

Rješenje, NN 116/2011-2269
## Rješenje kojim je Andrijani Udiković, vlasnici Obrta za zastupanje u osiguranju Agent, Andrijana Udiković, Ogulin, 10. siječnja 2011. prestala važiti dozvola za obavljanje poslova zastupanja u osiguranju

### NN 116/2011 (14.10.2011.), Rješenje kojim je Andrijani Udiković, vlasnici Obrta za zastupanje u osiguranju Agent, Andrijana Udiković, Ogulin, 10. siječnja 2011. prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2270

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. Zakona o osiguranju (»Narodne novine« broj 151/05, 87/08 i 82/09), Hrvatska agencija za nadzor financijskih usluga, Uprava Hrvatske agencije za nadzor financijskih usluga, po službenoj dužnosti, na sjednici održanoj 6. listopada 2011. donijela je

RJEŠENJE

I. Andrijani Udiković iz Ogulina, Ribarići, Ribarići 34A, vlasnici Obrta za zastupanje u osiguranju Agent, Andrijana Udiković, Ogulin, Petra Preradovića 15, 10. siječnja 2011. prestala je važiti dozvola za obavljanje poslova zastupanja u osiguranju izdana 14. prosinca 2006. rješenjem Hrvatske agencije za nadzor financijskih usluga klasa: UP/I-453-06/06-03/273, urbroj: 326-112-06-3.

II. Izreka ovog rješenja objavit će se u »Narodnim novinama«.

Klasa: UP/I-453-02/11-37/75

Urbroj: 326-112-11-1

Zagreb, 6. listopada 2011.

Član Uprave
Ivo Šulenta, v. r.

Rješenje, NN 116/2011-2270
## Rješenje kojim se FIMA Global Investu društvu s ograničenom odgovornošću za upravljanje investicijskim fondovima iz Varaždina, odobravaju izmjene Prospekta i Statuta zatvorenog investicijskog fonda s javnom ponudom Breza d.d.

### NN 116/2011 (14.10.2011.), Rješenje kojim se FIMA Global Investu društvu s ograničenom odgovornošću za upravljanje investicijskim fondovima iz Varaždina, odobravaju izmjene Prospekta i Statuta zatvorenog investicijskog fonda s javnom ponudom Breza d.d.

HRVATSKA AGENCIJA ZA NADZOR FINANCIJSKIH USLUGA

2271

Na temelju odredaba članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članaka 105. stavak 1. i 113. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, na zahtjev FIMA Global Invest društva s ograničenom odgovornošću za upravljanje investicijskim fondovima iz Varaždina, Stanka Vraza 25, za odobrenje izmjena Prospekta i Statuta Zatvorenog investicijskog fonda s javnom ponudom Breza d.d., 6. listopada 2011. godine donosi

RJEŠENJE

1. FIMA Global Invest društvu s ograničenom odgovornošću za upravljanje investicijskim fondovima iz Varaždina, Stanka Vraza 25, odobravaju se izmjene Prospekta i Statuta Zatvorenog investicijskog fonda s javnom ponudom Breza d.d.

2. FIMA Global Invest društvo s ograničenom odgovornošću za upravljanje investicijskim fondovima iz Varaždina, Stanka Vraza 25, obvezno je objaviti Prospekt i Statut Zatvorenog investicijskog fonda s javnom ponudom Breza d.d. u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

3. Izreka ovog rješenja objavit će se u »Narodnim novinama«.

Klasa: UP/I-451-04/11-09/18

Urbroj: 326-113-11-4

Zagreb, 6. listopada 2011.

Član Uprave
Ivo Šulenta, v. r.

Rješenje, NN 116/2011-2271
## Odluka o osnivanju Konzulata Republike Hrvatske u Ukrajini, sa sjedištem u Donjecku

### NN 118/2011 (19.10.2011.), Odluka o osnivanju Konzulata Republike Hrvatske u Ukrajini, sa sjedištem u Donjecku

PREDSJEDNIK REPUBLIKE HRVATSKE

2276

Na temelju odredbe članka 99. stavka 2. Ustava Republike Hrvatske (»Narodne novine«, broj 85/10 – pročišćeni tekst), članka 10. stavka 5., članka 17. stavka 2. Zakona o vanjskim poslovima (»Narodne novine«, broj 48/96) i točke I. podtočke 6. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-018-07/10-01/07, urbroj: 5030109-11-1 od 28. rujna 2011., kojim je predsjednica Vlade Republike Hrvatske dala prethodni supotpis, donosim

ODLUKU

O OSNIVANJU KONZULATA REPUBLIKE HRVATSKE U UKRAJINI, SA SJEDIŠTEM U DONJECKU

Osniva se Konzulat Republike Hrvatske u Ukrajini, sa sjedištem u Donjecku, na čelu s počasnim konzulom i konzularnim ovlastima nad konzularnim područjem koje obuhvaća oblasti Donjecka, Luganska, Harkivska, Dnipropetrovska i Zaporižska.

Ova Odluka stupa na snagu danom donošenja.

Klasa: 018-07/10-01/05

Urbroj: 71-05-03/1-11-6

Zagreb, 12. listopada 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 118/2011-2276
## Odluka o postavljanju Aleksandra Sergejevića Rotova za počasnog konzula Republike Hrvatske u Ukrajini, sa sjedištem u Donjecku

### NN 118/2011 (19.10.2011.), Odluka o postavljanju Aleksandra Sergejevića Rotova za počasnog konzula Republike Hrvatske u Ukrajini, sa sjedištem u Donjecku

PREDSJEDNIK REPUBLIKE HRVATSKE

2277

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 24. Zakona o vanjskim poslovima (»Narodne novine« broj 48/96) i točke II.a Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U UKRAJINI, SA SJEDIŠTEM U DONJECKU

ALEKSANDR SERGEJEVIČ ROTOV postavlja se za počasnog konzula Republike Hrvatske u Ukrajini, sa sjedištem u Donjecku i konzularnim ovlastima nad konzularnim područjem koje obuhvaća oblasti Donjecka, Luganska, Harkivska, Dnipropetrovska i Zaporižska.

Ova Odluka stupa na snagu danom donošenja.

Klasa: 018- 07/10-05/28

Urbroj: 71-05-03/1-11-3

Zagreb, 12. listopada 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 118/2011-2277
## Pravilnik o izmjenama Pravilnika o javnoovršiteljskim uredima i radnom vremenu

### NN 118/2011 (19.10.2011.), Pravilnik o izmjenama Pravilnika o javnoovršiteljskim uredima i radnom vremenu

MINISTARSTVO PRAVOSUĐA

2279

Na temelju članka 14. stavak 3. i članka 31. stavak 3. Zakona o javnim ovršiteljima (»Narodne novine« broj 139/10.) ministar pravosuđa donosi

PRAVILNIK

O IZMJENAMA PRAVILNIKA O JAVNOOVRŠITELJSKIM UREDIMA I RADNOM VREMENU

Članak 1.

U Pravilniku o javnoovršiteljskim uredima i radnom vremenu (»Narodne novine« broj 41/11.) u članku 6. stavci 2. i 4. brišu se.

Dosadašnji stavci 3. i 5. postaju stavci 2. i 3.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-01/11-01/56

Urbroj: 514-03-01-03/1-11-2

Zagreb, 10. listopada 2011.

Ministar
Dražen Bošnjaković, v. r.

Pravilnik, NN 118/2011-2279
## Odluka o imenovanju suca Županijskog suda u Dubrovniku

### NN 118/2011 (19.10.2011.), Odluka o imenovanju suca Županijskog suda u Dubrovniku

DRŽAVNO SUDBENO VIJEĆE

2285

Na temelju članka 54. stavak 7. i članka 55. stavak 3. Zakona o Državnom sudbenom vijeću (»Narodne novine« broj 116/10 i 57/11), Državno sudbeno vijeće je na 19. sjednici, održanoj 22. rujna 2011. donijelo

ODLUKU

O IMENOVANJU SUCA

Za suca Županijskog suda u Dubrovniku imenuje se Srđan Kuzmanić, sudac Općinskog suda u Dubrovniku.

Imenovani kandidat stupit će na dužnost 1. studenoga 2011.

Broj: IS-24/11

Zagreb, 22. rujna 2011.

Predsjednik
Ranko Marijan, v. r.

Odluka, NN 118/2011-2285
## Odluka o razrješenju s dužnosti zamjenice općinskog državnog odvjetnika u Općinskom državnom odvjetništvu u Pazinu

### NN 118/2011 (19.10.2011.), Odluka o razrješenju s dužnosti zamjenice općinskog državnog odvjetnika u Općinskom državnom odvjetništvu u Pazinu

DRŽAVNOODVJETNIČKO VIJEĆE

2286

Državnoodvjetničko vijeće na temelju članka 153. stavci 1., 2. i 3. u svezi s člankom 113. stavak 1. točka 1., te člankom 176. stavak 2. Zakona o državnom odvjetništvu (»Narodne novine« broj 76/09, 153/09, 116/10, 145/10 i 57/11) odlučujući o zahtjevu za razrješenje VANJE BUNTIĆ, na sjednici Vijeća održanoj 27. rujna 2011. godine, donijelo je

ODLUKU

VANJA BUNTIĆ, razrješava se dužnosti zamjenice općinskog državnog odvjetnika u Općinskom državnom odvjetništvu u Pazinu s danom 1. listopada 2011. godine.

Broj: DOVO-90/11

Zagreb, 27. rujna 2011.

Predsjednik
Državnoodvjetničkog vijeća
Josip Čule, v. r.

Odluka, NN 118/2011-2286
## Odluka o razrješenju s dužnosti zamjenice županijskog državnog odvjetnika u Županijskom državnom odvjetništvu u Varaždinu

### NN 118/2011 (19.10.2011.), Odluka o razrješenju s dužnosti zamjenice županijskog državnog odvjetnika u Županijskom državnom odvjetništvu u Varaždinu

DRŽAVNOODVJETNIČKO VIJEĆE

2287

Državnoodvjetničko vijeće na temelju članka 153. stavci 1., 2. i 3. u svezi s člankom 113. stavak 1. točka 1., te člankom 176. stavak 2. Zakona o državnom odvjetništvu (»Narodne novine« broj 76/09, 153/09, 116/10, 145/10 i 57/11) odlučujući o zahtjevu za razrješenje SONJE ŠRAJ SLOVENC, na sjednici Vijeća održanoj 27. rujna 2011. godine, donijelo je

ODLUKU

SONJA ŠRAJ SLOVENC, razrješava se dužnosti zamjenice županijskog državnog odvjetnika u Županijskom državnom odvjetništvu u Varaždinu s danom 31. prosinca 2011. godine zbog odlaska u mirovinu.

Broj: DOVO-91/1 1

Zagreb, 27. rujna 2011.

Predsjednik
Državnoodvjetničkog vijeća
Josip Čule, v. r.

Odluka, NN 118/2011-2287
## Odluka o imenovanju zamjenika županijskog državnog odvjetnika u Županijskom držanom odvjetništvu u Varaždinu

### NN 118/2011 (19.10.2011.), Odluka o imenovanju zamjenika županijskog državnog odvjetnika u Županijskom držanom odvjetništvu u Varaždinu

DRŽAVNOODVJETNIČKO VIJEĆE

2288

Na temelju članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10 i 57/11) Državnoodvjetničko vijeće na 13. sjednici održanoj 2. rujna 2011. donijelo je

ODLUKU

Za zamjenike županijskog državnog odvjetnika u Županijskom državnom odvjetništvu u Varaždinu imenuju se:

1. MILJENKO BABIĆ, općinski državni odvjetnik u Općinskom državnom odvjetništvu u Varaždinu

2. VLASTA JANKOVIĆ, općinska državna odvjetnica u Općinskom državnom odvjetništvu u Čakovcu.

Broj: DOVO-86/11

Zagreb, 2. rujna 2011.

Predsjednik
Državnoodvjetničkog vijeća
Josip Čule, v. r.

Odluka, NN 118/2011-2288
## Odluka o imenovanju zamjenice županijskog državnog odvjetnika u Županijskom državnom odvjetništvu u Splitu

### NN 118/2011 (19.10.2011.), Odluka o imenovanju zamjenice županijskog državnog odvjetnika u Županijskom državnom odvjetništvu u Splitu

DRŽAVNOODVJETNIČKO VIJEĆE

2289

Na temelju članka 152. Zakona o državnom odvjetništvu (»Narodne novine« 76/09, 153/09, 116/10, 145/10 i 57/11) Državnoodvjetničko vijeće na 13. sjednici održanoj 2. rujna 2011. donijelo je

ODLUKU

Za zamjenicu županijskog državnog odvjetnika u Županijskom državnom odvjetništvu u Splitu imenuje se SNJEŽANA ŽARKOVIĆ, zamjenica općinskog državnog odvjetnika u Općinskom državnom odvjetništvu u Splitu.

Broj: DOVO-87/11

Zagreb, 2. rujna 2011.

Predsjednik
Državnoodvjetničkog vijeća
Josip Čule, v. r.

Odluka, NN 118/2011-2289
## Odluka o imenovanju zamjenice općinskog državnog odvjetnika u Općinskom državnom odvjetništvu u Puli-Pola, Kazneni odjel

### NN 118/2011 (19.10.2011.), Odluka o imenovanju zamjenice općinskog državnog odvjetnika u Općinskom državnom odvjetništvu u Puli-Pola, Kazneni odjel

DRŽAVNOODVJETNIČKO VIJEĆE

2290

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10, 145/10 i 57/11) Državnoodvjetničko vijeće na 13. sjednici održanoj 2. rujna 2011. donijelo je

ODLUKU

Za zamjenicu općinskog državnog odvjetnika u Općinskom državnom odvjetništvu u Puli-Pola, Kazneni odjel, imenuje se RAFAELA
URLIĆ DRMIĆ, savjetnica u Općinskom državnom odvjetništvu u Puli-Pola.

Broj: DOVO-62/1

Zagreb, 2. rujna 2011.

Predsjednik
Državnoodvjetničkog vijeća
Josip Čule, v. r.

Odluka, NN 118/2011-2290
## Odluka o imenovanju zamjenika općinskog državnog odvjetnika u Općinskom državnom odvjetništvu u Samoboru

### NN 118/2011 (19.10.2011.), Odluka o imenovanju zamjenika općinskog državnog odvjetnika u Općinskom državnom odvjetništvu u Samoboru

DRŽAVNOODVJETNIČKO VIJEĆE

2291

Na temelju članka 152. Zakona o državnom odvjetništvu (»Narodne novine« 76/09, 153/09, 116/10, 145/10 i 57/11) Državnoodvjetničko vijeće na 13. sjednici održanoj 2. rujna 2011. donijelo je

ODLUKU

Za zamjenika općinskog državnog odvjetnika u Općinskom državnom odvjetništvu u Samoboru imenuje se IGOR HAMARIĆ, savjetnik u Županijskom državnom odvjetništvu u Velikoj Gorici.

Broj: DOVO-63/11

Zagreb, 2. rujna 2011.

Predsjednik
Državnoodvjetničkog vijeća
Josip Čule, v. r.

Odluka, NN 118/2011-2291
## Odluka o imenovanju zamjenika županijskog državnog odvjetnika u Županijskom državnom odvjetništvu u Velikoj Gorici

### NN 118/2011 (19.10.2011.), Odluka o imenovanju zamjenika županijskog državnog odvjetnika u Županijskom državnom odvjetništvu u Velikoj Gorici

DRŽAVNOODVJETNIČKO VIJEĆE

2292

Na temelju članka 152. Zakona o državnom odvjetništvu (»Narodne novine« 76/09, 153/09, 116/10, 145/10 i 57/11) Državnoodvjetničko vijeće na 14. sjednici održanoj 9. rujna 2011. donijelo je

ODLUKU

Za zamjenika županijskog državnog odvjetnika u Županijskom državnom odvjetništvu u Velikoj Gorici imenuje se MARIJO NEMČIĆ,
zamjenik općinskog državnog odvjetnika u Općinskom državnom odvjetništvu u Zagrebu.

Broj: DOVO-89/11

Zagreb, 9. rujna 2011.

Predsjednik
Državnoodvjetničkog vijeća
Josip Čule, v. r.

Odluka, NN 118/2011-2292
## Odluka o imenovanju zamjenice općinskog državnog odvjetnika u Općinskom državnom odvjetništvu u Čakovcu, Kazneni odjel

### NN 118/2011 (19.10.2011.), Odluka o imenovanju zamjenice općinskog državnog odvjetnika u Općinskom državnom odvjetništvu u Čakovcu, Kazneni odjel

DRŽAVNOODVJETNIČKO VIJEĆE

2293

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10, 145/10 i 57/11) Državnoodvjetničko vijeće na 14. sjednici održanoj 9. rujna 2011. donijelo je

ODLUKU

Za zamjenicu općinskog državnog odvjetnika u Općinskom državnom odvjetništvu u Čakovcu, Kazneni odjel imenuje se KRNJAK IVANA, savjetnica u Općinskom državnom odvjetništvu u Čakovcu.

Broj: DOVO-71/11

Zagreb, 9. rujna 2011.

Predsjednik
Državnoodvjetničkog vijeća
Josip Čule, v. r.

Odluka, NN 118/2011-2293
## Odluka o imenovanju zamjenice općinskog državnog odvjetnika u Općinskom državnom odvjetništvu u Ivanić Gradu, Kazneni odjel

### NN 118/2011 (19.10.2011.), Odluka o imenovanju zamjenice općinskog državnog odvjetnika u Općinskom državnom odvjetništvu u Ivanić Gradu, Kazneni odjel

DRŽAVNOODVJETNIČKO VIJEĆE

2294

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10 i 145/10) Državnoodvjetničko vijeće na 15. sjednici održanoj 27. rujna 2011. donijelo je

ODLUKU

Za zamjenicu općinskog državnog odvjetnika u Općinskom državnom odvjetništvu u Ivanić-Gradu, Kazneni odjel, imenuje se ALENKA HORAK KOPRIVA, državnoodvjetnička savjetnica u Županijskom državnom odvjetništvu u Bjelovaru.

Broj: DOVO-76/11

Zagreb, 27. rujna 2011.

Predsjednik
Državnoodvjetničkog vijeća
Josip Čule, v. r.

Odluka, NN 118/2011-2294
## Odluka o imenovanju zamjenika općinskog državnog odvjetnika u Općinskom državnog odvjetništvu u Velikoj Gorici, Kazneni odjel

### NN 118/2011 (19.10.2011.), Odluka o imenovanju zamjenika općinskog državnog odvjetnika u Općinskom državnog odvjetništvu u Velikoj Gorici, Kazneni odjel

DRŽAVNOODVJETNIČKO VIJEĆE

2295

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10 i 145/10) Državnoodvjetničko vijeće na 15. sjednici održanoj 27. rujna 2011. donijelo je

ODLUKU

Za zamjenika općinskog državnog odvjetnika u Općinskom državnom odvjetništvu u Velikoj Gorici, Kazneni odjel, imenuje se MARIO MILETIĆ, sudski savjetnik u Prekršajnom sudu u Sisku.

Broj: DOVO-74/11

Zagreb, 27. rujna 2011.

Predsjednik
Državnoodvjetničkog vijeća
Josip Čule, v. r.

Odluka, NN 118/2011-2295
## Odluka o imenovanju zamjenice općinskog državnog odvjetnika u Općinskom državnom odvjetništvu u Karlovcu, Kazneni odjel

### NN 118/2011 (19.10.2011.), Odluka o imenovanju zamjenice općinskog državnog odvjetnika u Općinskom državnom odvjetništvu u Karlovcu, Kazneni odjel

DRŽAVNOODVJETNIČKO VIJEĆE

2296

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10, 145/10 i 57/11) Državnoodvjetničko vijeće na 15. sjednici održanoj 27. rujna 2011. donijelo je

ODLUKU

Za zamjenicu općinskog državnog odvjetnika u Općinskom državnom odvjetništvu u Karlovcu, Kazneni odjel, imenuje se ŽELJKA CUNIĆ MILOŠEVIĆ, državnoodvjetnička savjetnica u Općinskom državnom odvjetništvu u Karlovcu.

Broj: DOVO-82/11

Zagreb, 27. rujna 2011.

Predsjednik
Državnoodvjetničkog vijeća
Josip Čule, v. r.

Odluka, NN 118/2011-2296
## Odluka o imenovanju zamjenika općinskog državnog odvjetnika u Općinskom državnom odvjetništvu u Puli, Kazneni odjel

### NN 118/2011 (19.10.2011.), Odluka o imenovanju zamjenika općinskog državnog odvjetnika u Općinskom državnom odvjetništvu u Puli, Kazneni odjel

DRŽAVNOODVJETNIČKO VIJEĆE

2297

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10, 145/10 i 57/11) Državnoodvjetničko vijeće na 15. sjednici održanoj 27. rujna 2011. donijelo je

ODLUKU

Za zamjenika općinskog državnog odvjetnika u Općinskom državnom odvjetništvu u Puli, Kazneni odjel, imenuje se MLADEN PAVASOVIĆ, državnoodvjetnički savjetnik u Općinskom državnom odvjetništvu u Puli-Pola.

Broj: DOVO-83/11

Zagreb, 27. rujna 2011.

Predsjednik
Državnoodvjetničkog vijeća
Josip Čule, v. r.

Odluka, NN 118/2011-2297
## Odluka o imenovanju zamjenika općinskog državnog odvjetnika u Općinskom državnom odvjetništvu u Sesvetama, Kazneni odjel

### NN 118/2011 (19.10.2011.), Odluka o imenovanju zamjenika općinskog državnog odvjetnika u Općinskom državnom odvjetništvu u Sesvetama, Kazneni odjel

DRŽAVNOODVJETNIČKO VIJEĆE

2298

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10, 145/10 i 57/11) Državnoodvjetničko vijeće na 15. sjednici održanoj 27. rujna 2011. donijelo je

ODLUKU

Za zamjenika općinskog državnog odvjetnika u Općinskom državnom odvjetništvu u Sesvetama, Kazneni odjel, imenuje se MARINO ORLOVIĆ, državnoodvjetnički savjetnik u Općinskom državnom odvjetništvu u Sesvetama.

Broj: DOVO-77/11

Zagreb, 27. rujna 2011.

Predsjednik
Državnoodvjetničkog vijeća
Josip Čule, v. r.

Odluka, NN 118/2011-2298
## Odluka o imenovanju zamjenika općinskog državnog odvjetnika u Općinskom državnom odvjetništvu u Sisku, Kazneni odjel

### NN 118/2011 (19.10.2011.), Odluka o imenovanju zamjenika općinskog državnog odvjetnika u Općinskom državnom odvjetništvu u Sisku, Kazneni odjel

DRŽAVNOODVJETNIČKO VIJEĆE

2299

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10, 145/10 i 57/11) Državnoodvjetničko vijeće na 15. sjednici održanoj 27. rujna 2011. donijelo je

ODLUKU

Za zamjenika općinskog državnog odvjetnika u Općinskom državnom odvjetništvu u Sisku, Kazneni odjel, imenuje se BORIS PRPIĆ, državnoodvjetnički savjetnik u Općinskom državnom odvjetništvu u Sisku.

Broj: DOVO-72/11

Zagreb, 27. rujna 2011.

Predsjednik
Državnoodvjetničkog vijeća
Josip Čule, v. r.

Odluka, NN 118/2011-2299